open-index/open-wikipedia-markdown huggingface dataset:
Ludimar Hermann

**Ludimar Hermann** (1838–1914) oli saksalainen fysiologi. Hän oli ensin fysiologian professorina Zürichin yliopistossa ja vuodesta 1884 Königsbergin yliopistossa. Hänen tutkimustyönsä kohteena olivat lähinnä hermo- ja lihasfysiologian sekä äänifysiologia. Erityisesti häntä kiinnosti niin sanotun animaalisen sähkön tutkiminen. Hän julkaisi 1863 oppikirjan *Lehrbuch der Physiologie*, josta ilmestyi useita painoksia ja joka myös käännettiin muillekin kielille. Lisäksi hän toimitti laajan käsikirjan *Handbuch der Physiologie* (6 nid., 1879–1882), johon aikakauden merkittävät tutkijat kokosivat fysiologian silloisen tiedon.

## Lähteet

## Aiheesta muualla
Rahapelirikos

**Rahapelirikos** on Suomen rikoslaissa määritelty rikos, joka tarkoittaa laittomien rahapelien järjestämistä, ulkomaisten rahapelien markkinoimista tai välittämistä Suomeen tai osallistumista laittoman rahapelitoiminnan järjestämiseen.

Rahapelirikoksen lievempi muoto on **rahapelirikkomus**, josta seuraa sakko. Tämä koskee esimerkiksi tilanteita, joissa kyse on pienehköstä, kertaluonteisesta toiminnasta.

## Määritelmä rikoslaissa
Rikoslain 16 a § Rahapelirikos 
Joka:
1) toimeenpanee rahapelin luvattomasti 
2) myy tai välittää arpoja muun kuin arpajaislain (1047/2001) 11 §:ssä mainitun rahapeliyhtiön toimeenpanemaan rahapeliin tai markkinoi sellaista rahapeliä vastoin arpajaislain 2 §:n 2 momentin 2 kohdassa säädettyä kieltoa, 
3) myy tai välittää arpoja rahapeliin ulkomaille tai markkinoi rahapeliä ulkomaille vastoin arpajaislain 2 §:n 2 momentin 2 kohdassa säädettyä kieltoa, 
4) ilman rahapelin toimeenpanijan lupaa myy tai välittää arpajaislain 11 §:ssä mainitun rahapeliyhtiön toimeenpanemaan rahapeliin liittyviä arpoja taikka vastaanottaa sellaiseen rahapeliin liittyviä pelipainoksia tai välittää sellaiseen rahapeliin liittyviä voittoja vastoin arpajaislain 62 §:n 2 momentin 3 kohdassa säädettyä kieltoa taikka 
5) luovuttaa tilan raha-automaatin, erityisautomaatin tai kasinopelin käytettävänä pitämiseen, jos sitä pitää käytettävänä muu kuin arpajaislain 11 §:ssä mainittu rahapeliyhtiö, vastoin arpajaislain 2 §:n 3 momentissa säädettyä kieltoa, 
on tuomittava, jollei teosta muualla laissa säädetä ankarampaa rangaistusta, rahapelirikoksesta sakkoon tai vankeuteen enintään kahdeksi vuodeksi. 

## Lähteet
Evangelical Covenant Church

**Evangelical Covenant Church** (aik. **Swedish Evangelical Mission Covenant Church of America**) on evankelinen protestanttinen kirkkokunta, joka sai alkunsa ruotsalaisista pietisteistä ja luterilaisista maahanmuuttajista. Kirkkokunta perustettiin vuonna 1885 vapaaehtoisena yhdistyksenä, joka keskittyi lähetystyöhön, koulutukseen ja yhteisöllisyyteen ilman tiukkoja tunnustuskysymyksiä.  ECC juontaa juurensa 1800-luvun ruotsalaisista herätysliikkeistä, jotka korostivat henkilökohtaista hurskautta, raamatuntutkimusta ja maallikkojen osallistumista. ECC painottaa Raamatun auktoriteettia, pelastusta armosta uskon kautta ja kaikkien uskovien pappeutta välttäen samalla jäykkiä uskonkappaleita ja suosien liiton yhtenäisyyttä.

Kirkko perustettiin Yhdysvalloissa Ruotsin luterilaisen lähetyssynodi ja Ruotsin luterilaisen Ansgarius-synodin yhdistyessä. Aluksi nimenä oli *Swedish Evangelical Mission Covenant Church of America*. Vuonna 1937 nimestä poistettiin ruotsalaisuutta ilmentävä määre, vuonna 1957 poistettiin lähetystyötä korostava sana ja vuonna 1983 Amerikaan viittaavat sanat.

## Lähteet
Willie Robertson

**Willie Jess Robertson** (s. 24. huhtikuuta 1972) on yhdysvaltalainen liikemies ja televisiopersoona, joka tunnetaan parhaiten Duck Commanderin toimitusjohtajana. Duck Commander on perheyritys, joka valmistaa ankkakutsuja ja metsästysvarusteita. Yrityksen perusti hänen isänsä Phil Robertson vuonna 1973. Robertson kasvoi maaseudulla Louisianassa, jossa painotettiin voimakkaasti ulkoilua ja kristillisiä periaatteita. Hänellä on kauppatieteiden tutkinto, ja hän muutti yrityksen vaatimattoman toiminnan monen miljoonan dollarin yritykseksi strategisen laajentumisen avulla, mukaan lukien Buck Commander -tuotemerkin lanseeraus hirvieläimiin liittyville tuotteille.

Hän nousi kansalliseen kuuluisuuteen A&E-kanavan tosi-tv-sarjan Duck Dynasty keskeisenä hahmona. Sarja esitettiin vuosina 2012–2017, ja se korosti Robertson-klaanin liiketoiminnan dynamiikkaa, metsästyselämää ja vakaumuksellista uskoa. Sarja keräsi huippukatselijamäärät, mikä korosti yleisön kiinnostusta perinteisiin arvoihin kulttuurikeskustelujen keskellä. Robertson on myös kirjoittanut kirjoja perheestä ja uskosta, tuottanut ulkoilma-aiheista sisältöä ja esiintynyt elokuvissa. Hän on keskittynyt yrittäjyyteen, joka perustuu perheen yhteistyöhön.

*Newsmax* nimesi Robertsonin 100 vaikuttavimman evankelisen joukkoon Yhdysvalloissa vuonna 2017.

## Lähteet
Épieu (1903)

**Épieu** oli Ranskan laivaston Arquebuse-luokan hävittäjä ensimmäisessä maailmansodassa.

## Valmistus
Alus tilattiin 7. marraskuuta 1900 Le Havre-Gravillesta Forges et Chantiers de la Méditerranéelta, missä köli laskettiin vuonna 1901. Alus laskettiin vesille 17. tammikuuta 1903 ja otettiin palvelukseen koeajoja varten maaliskuussa 1903. Alus otettiin varsinaiseen palvelukseen heinäkuussa 1903.

## Palvelus
Palvelukseen otettaessa alus sijoitettiin Välimeren laivueeseen (), mistä se siirrettiin seuraavana vuonna Rochefortiin Défense mobileen. Alus oli 1914 Cherbourgissa 2e Escadre légéren 3. hävittäjälaivueessa. Aluksen kattilat vaihdettiin marras-joulukuussa 1914 Cherbourgissa. Alus siirrettiin syyskuussa 1915 Välimerelle, jossa muodostettiin Armée navalen uusi sukellusveneentorjuntalaivue. Alus siirrettiin myöhemmin Bizerteen, missä se poistettiin alusluettelosta 28. tammikuuta 1921 ja myytiin 20. toukokuuta 1922 romutettavaksi.

## Lähteet
*
*
*

### Viitteet
Idris I:n ritarikunta

**Idris I:n ritarikunta** on libyalainen ritarikunta, joka perustettiin vuonna 1947 kuningas Idris I:n käskystä. Sitä jaettiin ulkomaalaisille valtionpäämiehille ja kuninkaallisille. Ritarikunta oli Libyan korkein mahdollinen kunnianosoitus vuoteen 1969, jolloin monarkia kaatui.

Ritarikunnassa oli kaksi luokkaa (ketju ja suurristi) ja sen nauha oli vihreä punamustilla reunoilla:

*  ritarikunnan nauha

## Lähteet
Amoako Boafo

**Thomas Amoako Boafo** eli **Amoako Boafo** (s. 10. toukokuuta 1984) on ghanalainen kuvataiteilija. Hän on opiskellut Wienin kuvataideakatemiassa.

## Ura
Boafon henkilökuvat painottavat ihmisten vaatetusta sekä ihon pintaa ja struktuuria. Hän levittää väriä osittain sormillaan.

Vuonna 2020 Boafo osallistui muotitalo Diorin seuraavan vuoden miestenmalliston suunnitteluun.

Boafon teos *Suborbital Tryptych* koostuu kolmesta muotokuvasta. Yksi nistä esittää häntä itseään, toinen hänen äitiään ja kolmas hänen ystävänsä äitiä. Teoksesta tehty printti kiinnitettiin New Shepard -kantorakettiin, kun se kesällä 2021 laukaistiin miehittämättömänä avaruuteen. Boakon debyyttinäyttely Yhdysvalloissa oli nimeltään *Soul of Black Folks* ja se avattiiin Houstonissa toukokuussa 2022.. Näyttely on sittemmin ollut esillä muallakin..

## Teoksia eri kokoelmissa
Boafon teoksia on hankittu Blenheimin taidesäätiöön, Los Angelesin piirikunnan taidemuseoon, Solomon R. Guggenheimin museoon, Hirshhorn-museoon, Rubell-museoon, Marieluise Hessel -kokoelmaan, Aishti-säätiöön, CCS Bard Collegen taidemuseoon, Pizzuti-kokoelmaan Columbus-taidemuseossa, Colección Soloon sekä Albertina-museoon Wienissä.

## Lähteet

## Aiheesta muualla
*Amoako Boafo. Roberts Projects, Los Angeles.
Käsipallon naisten maailmanmestaruuskilpailut 2023

**Käsipallon naisten maailmanmestaruuskilpailut 2023** pelattiin Tanskassa, Norjassa ja Ruotsissa 29. marraskuuta – 17. joulukuuta. Mukana oli 32 joukkuetta. Mitaliottelut pelattiin Herningissä, Tanskassa. Muut kisapaikat olivat Tanskassa Frederikshavn, Norjassa Trondheim ja Stavanger sekä Ruotsissa Göteborg ja Helsingborg.

Mestaruuden voitti kolmannen kerran Ranska, hopeaa saavutti loppuottelun maalein 31–28 hävinnyt Norja ja pronssille sijoittui Tanska, joka voitti pronssiottelussa Ruotsin maalein 28–27. Turnauksen arvokkaimmaksi pelaajaksi valittiin Norjan Henny Reistad. Tähdistökentälliseen valittiin ranskalaiset Laura Glauser, Estelle Nze Minko ja Chloe Valentini, ruotsalaiset Nathalie Hagman ja Linn Blohm, norjalainen Stine Bredal Oftedal sekä tanskalainen Louise Burgaard. Turnauksen paras maalintekijä oli 63 maalia tehnyt Tšekin Markéta Jeřábková.

## Loppusijoitukset

## Lähteet
Antal Herrmann

**Antal Herrmann** (1851–1926) oli unkarilainen kansatieteilijä. Hän oli vuodesta 1883 Budapestin opettajaopistossa (Pedagogiumissa) saksan kielen ja kirjallisuuden professori ja sen ohella vuodesta 1897 kansatieteen dosentti Kolozsvárin yliopistossa. Hän perusti 1887 kansatieteellisen aikakauskirjan *Ethnologische Mittheilungen aus Ungarn*, jonka toimittaja hän oli. Hän oli 1899 Unkarin kansatieteellisen seuran varsinainen perustaja. Julkaisuja: *Beiträge zur Vergleichung der Volkspoesie* (1888), *A hegyek kultusza Erdély népeinél* (*Vuorten palvelus Siebenbürgenin kansojen keskuudessa*, 1893), *Az 1893-iki cigányösszeírás eredményei* (*V. 1893 Unkarin mustalaisista toimitetun väenlaskun tulokset*, *Magyar statisztikai közlemények*, 1895).

## Lähteet

## Aiheesta muualla
Nosiri Xusravin piiri

**Nosiri Xusravin piiri** () on hallintopiiri Xatlonin maakunnassa Tadžikistanissa. Sen keskus on Bahorin kylä. Piirin pinta-ala on 811 neliökilometriä. Vuoden 2020 väestönlaskennan mukaan siellä oli 43&nbsp;697 asukasta.

Nosiri Xusravin piiri rajoittuu pohjoisessa ja idässä Šahritusin piiriin, etelässä Afganistaniin ja lännessä Uzbekistaniin. Se käsittää Beškentin laakson, jota reunustavat matalat Tujuntoğ- ja Ariqtoğvuoret. Etelärajalla virtaa Amudarjajoki. Seudulla vallitsee kuiva subtrooppinen ilmasto.

Šahritusin piiristä vuonna 1996 erotetun hallintoalueen nimenä oli aluksi Beškentin piiri. Se nimettiin vuonna 2003 ismailiittifilosofi Nasir Khusrawin mukaan. Piiriin kuuluu kolme maalaiskuntaa ja 15 kylää. Suurimmat kylät ovat Beškappa, Sangoba ja Bahor. Asukkaista 65 prosenttia on uzbekkeja ja 30 prosenttia tadžikkeja.

Piirikeskuksesta on 114 kilometriä alueen pääkaupunkiin Boxtariin. Eteläosan kautta kulkee Boxtarin ja Termizin välinen maantie ja rautatie.

Väestön pääelinkeinot ovat Kofarnihonjoen vedellä keinokasteltu maanviljely, karjanhoito ja puutarhanhoito. Keinokastelu on aiheuttanut maaperän suolaantumista. Tärkeimmät viljelykasvit ovat puuvilla, vilja, vihannekset, peruna, melonit, viinirypäleet ja hedelmät. Lisäksi tuotetaan maitoa, lihaa, munia, villaa, hunajaa ja silkkikuitua. Teollisuutta edustaa kolme puuvillankäsittelylaitosta. Tärkeä merkitys on pienyrittäjyydellä ja siirtotyöläisten lähettämillä rahasummilla.

Julkisiin palveluihin kuuluvat keskikoulut, lukio, lasten musiikkikoulu, kulttuuritalo, kirjastolaitos, terveyskeskus ja piirisairaala. Ainoa matkailukohde ovat Tšilutšortšašman parantavina pidetyt lähteet. Varsinaisia matkailupalveluja ei kuitenkaan ole.

## Lähteet

## Aiheesta muualla
* Piirin sivusto
Maastohiihdon Suomen Cup 2025–2026

**[[Maastohiihdon Suomen Cup]]in kausi 2025–2026** on kilpailusarjan 15. kausi. Se alkoi Sotkamon Vuokatista 1. marraskuuta 2025 ja päättyy Inariin 12. huhtikuuta 2026. 

## Kilpailut






### Miehet

#### Viestit

### Naiset

#### Viestit

## Pisteet
Pisteitä jaetaan jokaisen kilpailun 30 parhaalle oheisen taulukon perusteella. Viestikilpailuissa seuroille jaetaan kaksinkertaiset pisteet.

### Tulokset

#### Miehet
##### Henkilökohtaiset kilpailut
Tilanne

*Tilanne 7/9 kilpailun jälkeen*

##### Viestit
Tilanne

*Tilanne 4/5 kilpailun jälkeen*

#### Naiset
##### Henkilökohtaiset kilpailut
Tilanne

*Tilanne 7/9 kilpailun jälkeen*

##### Viestit
Tilanne

*Tilanne 4/5 kilpailun jälkeen*

## Palkintorahat
Palkintorahoja maksetaan kaudella 2025–2026 yhteensä 70 000 €. SM-kilpailuista ei jaeta osakilpailukohtaisia palkintoja. Viestikilpailujen palkinnot jaetaan seuroille. Palkinnot jaetaan oheisen taulukon perusteella.

*Taulukossa lyhenne HK tarkoittaa henkilökohtaisia kilpailuja.*

## Televisiointi
Suomen Cupin kaikki kilpailut televisioidaan Ylen ja Viaplayn kanavilla.

## Lähteet
* Suomen Cupin 2025-26 ohjelma ja faktat 
* Kilpailusäännöt kaudella 2024-2025 
* Keski-Suomen Hiihto ry: Hiihtoseurojen lyhenteet 

### Viitteet
Gottlieb August Herrich-Schäffer

**Gottlieb August Herrich-Schäffer** (1799–1874) oli saksalainen hyönteistutkija ja lääkäri, Hän kirjoitti kuvitettuja teoksia perhosista ja nivelkärsäisistä ja muun muassa jatkoi Panzerin teosta *Fauna insectorum Germaniæ* (1830–1844). Muita teoksia ovat *Die wanzenartigen Insekten* (1831–1852), *Systematische Bearbeitung der Schmetterlinge von Europa* (1843–1856), *Neue Schmetterlinge aus Europa* (1856–1861).

## Lähteet

## Aiheesta muualla
Käsipallon naisten maailmanmestaruuskilpailut 2001

**Vuoden 2001 [[Käsipallon naisten maailmanmestaruuskilpailut|naisten käsipallon maailmanmestaruuskilpailut]]** järjestettiin Italiassa 4.–16. joulukuuta. Kisakaupunkeina olivat Bolzano, Bressanone, Merano ja Trento. Mestaruuden voitti Venäjä, hopealle sijoittui Norja ja pronssia sai Jugoslavia.

## Loppuottelu
Venäjä – Norja 30–25 

## Pronssiottelu
Jugoslavia – Tanska 42–40 (ja.) 

## Lähteet
Kølvrå

**Kølvrå** on taajama Viborgin kunnassa Tanskassa. Taajamassa oli 713 asukasta vuoden 2025 alussa.

## Väestökehitys

## Lähteet

## Aiheesta muualla
Kvorning

**Kvorning** on entinen taajama Viborgin kunnassa Tanskassa. Taajamassa oli 201 asukasta vuoden 2020 alussa.

## Väestökehitys

## Lähteet

## Aiheesta muualla
Khety II

**Wahkara Khety II** oli muinaisen Egyptin 9. dynastian faarao. Hänen valtaistuinnimensä Wahkara merkitsee "Ran Kan kestävä osa". Syntymänimi Khety merkitsee "Jumalalliseen Enneadiin kuuluva".

## Lähteet
Carl Petter Törnebladh

**Carl Petter Törnebladh** (3. marraskuuta 1774 – 17. kesäkuuta 1844 Tukholma) oli ruotsalainen juristi ja virkamies, joka toimi Ruotsin oikeusasiamiehenä vuosina 1823–1835 ja oikeusministerinä 1841–1843.
## Lähteet
Antiikin Feneoksen arkeologinen museo

**Antiikin Feneoksen arkeologinen museo** tai *Archaía Feneóksen arkeologinen museo* () on arkeologinen museo Archaía Feneóksen kylässä Korinthiassa Kreikassa. Se esittelee antiikin Feneoksen kaupungista tehtyjä löytöjä.

Museo toimii kivitalossa keskeisellä paikalla Archaía Feneóksen kylän eteläosassa. Sen kokoelmien ytimen muodostavat 1960-luvulla antiikin Feneoksen kaivauksissa nykyiseltä Ágios Konstantínoksen kukkulalta löydetyt muinaisesineet. Kokoelmiin lukeutuu muun muassa veistoksia, keramiikkaa ja mosaiikkeja. Huomattaviin löytöihin lukeutuu muun muassa marmorinen Hygieian patsaan pää.

## Lähteet
Käsipallon naisten maailmanmestaruuskilpailut 2005

**Vuoden 2005 [[Käsipallon naisten maailmanmestaruuskilpailut|naisten käsipallon maailmanmestaruuskilpailut]]** järjestettiin Pietarissa Venäjällä 5.–18. joulukuuta. Mestaruuden voitti Venäjä, hopealle sijoittui Romania ja pronssia sai Unkari.

Turnauksen parhaat maalintekijät olivat 60 maalia tehneet Saksan Nadine Krause ja Itävallan Tatjana Logvin.

## Loppuottelu
Venäjä – Romania 28–23 

## Pronssiottelu
Unkari – Tanska 27–24 

## Lähteet
Gustaf Tenggren

**Gustaf Adolf Tenggren** (3. marraskuuta 1896 – 6. huhtikuuta 1970) oli ruotsalainen kuvataiteilija. Hän kuvitti muun muassa lastenkirjoja ja sarjakuvia. Tenggren muutti vuonna 1920 Yhdysvaltoihin, missä hän työskenteli Disneyn palveluksessa.
## Lähteet

## Aiheesta muualla
Bharati

**Bharati** on Intian vuonna 2012 avattu ympärivuotisesti toimiva Etelämantereen tutkimusasema. Se sijaitsee noin 3000 km Intian Maitri-tutkimusasemasta itään päin Stornesin niemimaan itäosassa.

Bharati avattiin 18. maaliskuuta 2012. Asemalla on ympärivuotiset työskentelytilat 47 henkilökunnan jäsenelle. Kesäisin käytettävissä ovat myös 25 hätämajoituspaikkaa tai leiriä, eli kesäisin kokonaiskapasiteetti on 72. Asemalla on päärakennuksen lisäksi polttoainevarasto ja polttoaineasema, rakennus meriveden pumppausta varten, kesällä majoituskäytössä olevat leiritilat ja useita pienempiä rakennuksia. Ääni- ja videopuhelut sekä tiedonsiirto onnistuvat satelliittien avulla aseman ja Intian välillä.

## Lähteet

## Aiheesta muualla
Afaian arkeologinen museo

**Afaian arkeologinen museo** (), myös *Afaian tieteellinen kokoelma* (Επιστημονική Συλλογή Αφαίας Αίγινας, *Epistimonikí Syllogí Afaías Aíginas*), on arkeologinen museo Afaian temppelin arkeologisen kohteen yhteydessä Aíginan saarella Kreikassa. Se esittelee pyhäkköalueelta löydettyä antiikin aikaista esineistöä.

Museo toimii pienessä rakennuksessa Afaian temppelin arkeologisen alueen länsilaidalla linnuntietä noin 1,5 kilometriä itään Mesagróksen kylästä.

## Kokoelmat

Museon kokoelmiin kuuluu pyhäkköalueelta löydetty esineistöä sekä temppelin kahden vaiheen, uuden ja vanhan temppelin, rakenne- ja koristeosia ja niiden ennallistuksia ja kipsikopioita, mukaan lukien uudemman temppelin päätykolmion osat.


Tiedosto:20211117 egine087.jpg|Temppelialueen pienoismalli.
Tiedosto:Ceramic shards with red dye and lead products, 500 BC, Afaia, Aegina, 176105.jpg|Keraamisia osia.
Tiedosto:Lead products, including scribes, 500 BC, Afaia, Aegina, 176106.jpg|Lyijyesineitä, kuten kaivertimia.
Tiedosto:Models of building components, 500 BC, Afaia, Aegina, 176107.jpg||Rakennusosien malleja.
Tiedosto:Palmette, Propylon, Sanctuary of Aphaia, Aegina, 500 BC, 176103.jpg|Palmetti pyhäkköalueen propylonista.


**Vanha temppeli eli Temppeli I (570–560 eaa.)**


Tiedosto:20211117 egine107.jpg|Temppelin osien ennallistuksia.
Tiedosto:Fragment of column and capital of Older temple of Aphaia, 570BC, 176131.jpg|Pylvään ja kapiteelin osa.
Tiedosto:Aphaia-temple-4.jpg|Entablementin ja päätykolmion ennallistusta.
Tiedosto:Facade of the Older temple of Aphaia, 570 BC, 176128.jpg|Yksityiskohta ennallistuksesta.
Tiedosto:Architectural articles of the Older temple of Afaia, 570 BC, Aegina176132.jpg|Temppelin osia.


**Uusi temppeli eli Temppeli II (500–490 eaa.)**


Tiedosto:Blocks of the temple, 490 BC, Afaia, Aegina, 176117.jpg|Temppelin osia.
Tiedosto:Entablature block, Afaia Temple, 490 BC, Aegina, 176116.jpg|Entablementin osa.
Tiedosto:Palmette from east pediment, marble, 490 BC, Afaia, Aegina, 176127.jpg|Palmetti itäisestä päätykolmiosta.
Tiedosto:East Pediment with figure of Heracles as archer, 490 BC, Afaia, Aegina, 176123.jpg|Herakles jousimiehenä, osa itäistä päätykolmiota.
Tiedosto:Room with monuments of Later temple of Aphaia, 490 BC, Aegina, 17M1242.jpg|Athene, osa läntistä päätykolmiota (kopio).


## Lähteet

## Aiheesta muualla
Ateenan yliopistomuseo

**Ateenan yliopistomuseo** (, ”Ateenan yliopiston historian museo”) on museo Ateenan kaupungissa Kreikassa. Se esittelee Ateenan yliopiston historiaa ja toimii sen ensimmäisessä rakennuksessa.

## Historia ja rakennus

Ateenan yliopistomuseo toimii Plákan alueella Akropoliin juurella arkkitehti Stamátis Kleánthisin (1802–1862) talossa, joka on yksi Ateenan harvoista säilyneistä rakennuksista ajalta ennen kaupungin nousua Kreikan pääkaupungiksi. Rakennuksen vanhimmat osat juontuvat frankkivallan kaudelle, ja sen tunnetuin piirre on katettu loggia, josta avautuu näkymä vanhaan Ateenaan. Kleánthis suunnitteli vuonna 1832 kaupungin ensimmäisen asemakaavan ja osallistui useiden julkisten ja yksityisten rakennusten suunnitteluun.

Kreikan ensimmäinen yliopisto Ateenan yliopisto aloitti toimintansa samassa talossa vuonna 1837 ja toimi siinä vuoteen 1841. Siksi rakennus on tunnettu myös nimellä Vanha yliopisto (Παλιό Πανεπιστήμιο, *Palió Panepistímio*). Rakennus muutettiin yliopistomuseoksi vuonna 1987 yliopiston 150-vuotisjuhlien yhteydessä.

## Toiminta ja kokoelmat

Museon näyttelyt kertovat Ateenan yliopiston merkityksestä Kreikan tieteellisessä, kulttuurisessa ja poliittisessa kehityksessä erityisesti 1800-luvulla. Sen tehtävänä on säilyttää ja esitellä yliopiston historiallisia esineitä: niihin lukeutuu muun muassa harvinaisia kirjoja ja käsikirjoituksia, 1800-luvun tieteellisiä instrumentteja, maalauksia, valokuvia ja muita muistoesineitä yliopiston toiminnasta, sekä muun muassa harvinainen Nikólaos Gýzisin suunnittelema yliopiston lippu. Museossa järjestetään näyttelyitä sekä kulttuuritapahtumia, kuten musiikkia, runoutta, tanssia ja teatteria.

## Lähteet

## Aiheesta muualla
Eric Abrahamsson

**Karl Erik Abrahamsson** (13. huhtikuuta 1890 Tukholma – 3. marraskuuta 1942 Tukholma) oli ruotsalainen näyttelijä. Hän näytteli komediaelokuvissa 1930-luvulla ja tuli tunnetuksi Pessimisten-hahmostaan *Optimisten och Pessimisten* -radio-ohjelmassa, jota lähetettiin vuosina 1938–1942.
## Lähteet

## Aiheesta muualla
Kéan arkeologinen museo

**Kéan arkeologinen museo** () on arkeologinen museo Ioulídan kylässä Kéan saarella Kreikassa. Se esittelee saarelta löydettyä pääosin esihistoriallista ja antiikin aikaista esineistöä.

## Historia ja rakennus

Kéan arkeologinen museo perustettiin 1970-luvulla. Museon näyttelyt uusittiin vuosina 1997–2002. Museorakennus on kaksikerroksinen ja sijaitsee Ioulídan kylän pohjoisosassa.

## Kokoelmat

Museon kokoelmat on jaettu kahteen osaan, alkuperäiseen esihistoriallisen ajan kokoelmaan (3300–1100 eaa.) ja myöhemmin pinta- ja sattumalöytöjen kautta laajentuneeseen historiallisen ajan kokoelmaan (600-luku eaa.–100-luku jaa.). Esihistoriallisen ajan löytöjä on muun muassa Kefálan neoliittisesta asutus- ja hautapaikasta, sekä Agía Eirínin kykladisesta asuinpaikasta, jonka huomionarvoisia löytöjä ovat muun muassa suuret naishahmoiset kellohameiset saviveistokset.

Antiikin aikaisia löytöjä on saaren neljästä kaupungista, Iuliista, Karthaiasta, Koressiasta ja Poieessasta. Huomionarvoisia ovat muun muassa Karthaian Athenen temppelin päätykolmiot noin ajalta 500–490 eaa. sekä Niken patsaan torso. Museossa on esillä myös muun muassa muita veistoksia ja rakennusten koristeosia sekä keramiikkaa, piirtokirjoituksia, votiivireliefejä, käyttöesineitä ja rahoja.

## Lähteet
Maitri

**Maitri** on Intian vuonna 1989 avattu Etelämantereen tutkimusasema. Maitri on toinen tutkimusasema, jonka Intia rakensi Etelämantereelle. Maitri sijaitsee Itä-Etelämantereella Prinsessa Astridin rannikolla, kuitenkin noin 100 kilometrin päässä merestä. Noin 3000 kilometriä asemasta itään sijaitsee Intian Bharati-tutkimusasema.

Asema toimii ympärivuotisesti. Päärakennuksessa on ympäri vuoden tilaa 25 hengelle. Kesällä majoituskäytössä on lisärakennuksia, joissa on tilaa 40 hengelle. Asemalla on päärakennuksen lisäksi polttoainevarasto ja polttoaineasema, rakennus järviveden pumppausta varten, kesällä majoituskäytössä olevat leiritilat ja useita pienempiä rakennuksia. Ääni- ja videopuhelut sekä tiedonsiirto onnistuvat satelliittien avulla aseman ja Intian välillä.

Asemalla on mahdollista tehdä esimerkiksi ilmakehätieteiden, meteorologian, jäätikkötieteen, geomagnetismin, lääketieteen, mikrobiologian ja ympäristötieteen tutkimusta.

Vuonna 2017 Intian geotieteiden ministeri Madhavan Nair Rajeevan ilmoitti, että suunnitelmissa oli, että aseman tilalle perustettaisiin 3–4 vuoden sisällä uusi tutkimusasema nimeltä Maitri II. Maitrin suunniteltiin alun perin olevan käytössä kymmenen vuotta, ja keskustelua aseman korvaamisesta oltiin käyty jo 2000-luvulta lähtien. Joulukuussa 2024 geotieteiden ministeri Kiren Rijiju vahvisti, että uusi asema olisi käyttökunnossa vuoteen 2029 mennessä.

## Lähteet

## Aiheesta muualla
Eddie Clamp

**Harold Edwin Clamp** (14. syyskuuta 1934 Coalville – 14. joulukuuta 1995) oli englantilainen jalkapalloilija, joka pelasi pääsääntöisesti oikean keskikenttäpelaajan pelipaikalla. Hän oli pituudeltaan 180-senttimetrinen. Clamp pelasi neljä ottelua Englannin A-maajoukkueessa.

Clamp edusti seuraurallaan Wolvesia, Arsenalia, Stoke Cityä, Peterborough’ta ja Worcester Cityä. Hän voitti Wolvesin joukkueessa muun muassa kahdesti Englannin liigamestaruuden ja kerran FA Cupin. Clamp pelasi kolme ottelua vuoden 1958 MM-kilpailuissa.

## Lähteet
Árgos Orestikón arkeologinen museo

**Árgos Orestikón arkeologinen museo** () on arkeologinen museo Árgos Orestikón kaupungissa Länsi-Makedoniassa Kreikassa. Se esittelee antiikin ajan Orestiin alueelta löydettyä pääosin antiikin aikaista esineistöä.

## Historia ja rakennus

Árgos Orestikón arkeologinen museo avattiin kesäkuussa 2010. Museon kokoelmat ovat kertyneet yksityishenkilöiden löydöistä sekä arkeologisista kaivauksista. Museo toimii osana kunnallisen kulttuurikeskuksen rakennusta, joka sijaitsee kaupungin länsilaidalla Aliákmonas-joen itärannalla.

## Kokoelmat

Museon kokoelmiin kuuluu esineistöä esihistorialliselta kaudelta noin vuodesta 1100 eaa. roomalaiselle kaudelle noin vuoteen 300 jaa. Näyttely alkaa johdannosta, joka käsittelee alueen maantiedettä ja kokoelmien syntyä. Muutoin näyttely on jaettu neljään osaan, jotka vastaavat Orestiin alueen poliittisen ja kulttuurisen kehityksen neljää aikakautta.

Ensimmäinen osa (1100–550 eaa.) esittelee pronssisia koruja ja rituaaliesineitä, keihäänkärkiä, keramiikkaa sekä miesten, naisten ja lasten hautausten rekonstruktioita. Toisen osan aiheena on Orestiin kuningaskunta (550–359 eaa.). Esillä on muun muassa arkaainen symposiasti-hahmo, varhaisia piirtokirjoitettuja monumentteja, marmorinen sfinksi, hautareliefin osa sekä klassisen kauden hautaesineitä.

Kolmannen osan aiheena on Orestis osana Makedonian valtakuntaa (359–200 eaa.) ja makedonialaista falangia. Esillä muun muassa sarissan kärki, harvinainen paionialaisen jalkaväen kilpi sekä piirtokirjoituksia. Neljännen osan aiheena on roomalaisaika (200 eaa.–300 jaa.), jolloin Orestiin alue säilytti osan hallinnollisesta autonomiastaan ja kulttuurisesta identiteetistään. Esillä on muun muassa niin kutsuttu Battynaioiden päätös, joka on merkittävin poliittinen piirtokirjoitus Länsi-Makedoniasta, sekä jumalille omistettuja votiiviesineitä ja erilaisia hautamuistomerkkejä.

## Lähteet
Fylgia Zadig

**Fylgia Ester Zadig** (3. marraskuuta 1921 Malmö – 3. syyskuuta 1994 Vejbystrand) oli ruotsalainen näyttelijä. Hän näytteli muun muassa Tukholman Nya teaternissa ja Uppsalan kaupunginteatterissa, mutta myös televisiossa ja elokuvissa.
## Lähteet

## Aiheesta muualla
Kímoloksen arkeologinen museo

**Kímoloksen arkeologinen museo** () on arkeologinen museo Kímoloksen kylässä eli Chorióssa Kímoloksen saarella Kreikassa. Se esittelee saarelta löydettyä pääosin antiikin aikaista esineistöä.

## Historia ja rakennus

Kímoloksen arkeologinen museo aloitti toimintansa pienempänä arkeologisena kokoelmana vuonna 1954. Tarkoituksena oli saada pidettyä Kímolokselta tehdyt löydöt saarella, ilman että niitä siirrettäisiin Ateenan Kansalliseen arkeologiseen museoon. Nykyinen, 1800-luvulla rakennettu kaksikerroksinen museorakennus lahjoitettiin museon käyttöön vuonna 1970. Se saatiin kunnostettua museokäyttöön kuitenkin vasta vuosina 1995–2001. Väliaikana vuodesta 1994 kokoelma oli sijoitettuna Kímoloksen hoitokodin tiloihin. Museo avattiin yleisölle 11. heinäkuuta 2006 ja vihittiin virallisesti käyttöön 4. lokakuuta 2008. Museorakennus sijaitsee Chorión eteläosassa vastapäätä Kímoloksen katedraalia eli Panagía (Neitsyt Maria) Odigítrian katedraalia.

## Kokoelmat

Museon kokoelmiin kuuluu löytöjä eri puolilta saarta neoliittiselta kaudelta myöhäisantiikkiin. Pääosa löydöistä on peräisin antiikin Kimoloksen kaupungin hautausmailta nykyisestä Ellinikásta. Museoesineisiin lukeutuu muun muassa veistoksia, idoleita eli pieniä kulttipatsaita sekä keramiikkaa.

## Lähteet

## Aiheesta muualla
Norsk logopedforbund

**Norsk logopedforbund** (lyh. **NLF**) on norjalainen logopedien ammattiliitto, joka on perustettu vuonna 2024. Se kuuluu Unio-keskusjärjestöön. Järjestöllä on noin 850 jäsentä.
## Lähteet

## Aiheesta muualla
* Liiton verkkosivut
Derek Kevan

**Derek Tennyson Kevan** (6. maaliskuuta 1935 Ripon – 4. tammikuuta 2013) oli englantilainen jalkapalloilija, joka pelasi hyökkääjän pelipaikalla. Hän oli pituudeltaan 178-senttimetrinen. Kevan pelasi 14 ottelua Englannin A-maajoukkueessa ja teki niissä kahdeksan maalia.

Kevan edusti useita englantilaisseuroja. Hän pelasi joukkueensa kaikki neljä ottelua vuoden 1958 MM-kilpailuissa ja teki maalin Neuvostoliittoa ja Itävaltaa vastaan. Hänet valittiin kokoonpanoon myös seuraaviin MM-kilpailuihin, joissa hän ei päässyt kertaakaan vaihtopenkiltä kentälle.

## Lähteet
Alan Hodgkinson

**Alan Hodgkinson** (16. elokuuta 1936 – 8. joulukuuta 2015) oli englantilainen jalkapalloilija, joka pelasi maalivahdin pelipaikalla. Hän oli pituudeltaan 175-senttimetrinen. Pelaajauransa jälkeen hän toimi useiden joukkueiden maalivahtien valmentajana.

Hodgkinson edusti koko 17-vuotisen ammattilaisuransa Sheffield Unitedia. Hän pelasi joukkueessa yhteensä 674 ottelua. Hodgkinson pelasi Englannin A-maajoukkueessa vuosina 1957–1962 yhteensä viisi ottelua, joista kolme MM-karsinnoissa ja kaksi ystävyysotteluissa. Hän kuului maajoukkueensa kokoonpanoon MM-kilpailuissa 1958 ja 1962, mutta ei päässyt kummallakaan kerralla vaihtopenkiltä kentälle.

## Lähteet

## Aiheesta muualla
Vadim

**Vadim** *(Вадим)* on venäjässä ja joissakin muissakin slaavilaisissa kielissä tunnettu miehen etunimi.

*Vadim-*nimi esiintyy jo muinaisvenäläisissä lähteissä. Sitä on pidetty lyhentymänä vanhasta slaavilaisesta nimestä *Vadimir* tai yhdistetty muinaisvenäläiseen verbiin *vaditi* ’syyttää’. Ukrainassa nimi tavataan muodossa *Vadym (Вадим)*, valkovenäjässä muodossa *Vadzim (Вадзім).*

## Tunnettuja Vadimeja, Vadymeja ja Vadzimeja

* Vadim Abdrašitov (1945–2023), tataarilaistaustainen venäläinen elokuvaohjaaja
* Vadim Arhipkin (s. 1990), venäläinen jääpalloilija
* Vadim Bakatin (1937–2022), venäläinen poliitikko
* Vadim Brovtsev (1969–2024), venäläinen liikemies ja poliitikko
* Vadim Delone (1947–1983), venäläinen runoilija ja toisinajattelija
* Vadim Demidov (s. 1986), norjalainen jalkapalloilija
* Vadzim Dzevjatouski (Vadim Devjatovski) (s. 1977), valkovenäläinen moukarinheittäjä
* Vadim Fadejev (1917–1943), neuvostoliittolainen taistelulentäjä
* Vadim Gardner (1880–1956), suomenvenäläinen runoilija
* Vadim Glowna (1941–2012), saksalainen näyttelijä
* Vadim Gyesbreghs (s. 1991), belgialainen jääkiekkoilija
* Vadym Huttsait (s. 1971), ukrainalainen miekkailija ja poliitikko
* Vadim Jaroštšuk (s. 1966), ukrainalainen uimari
* Vadim Kapranov (1940–2021), venäläinen koripalloilija
* Vadim Kazatšenko (s. 1963), ukrainalais-venäläinen poplaulaja
* Vadim Klass (s. 1979), venäläinen jalkapalloilija
* Vadim Koževnikov (1909–1984), venäläinen kirjailija
* Vadim Krasnoselski (s. 1970), Transnistrian presidentti
* Vadim Krasnoslobodtsev (s. 1983), kazakstanilainen jääkiekkoilija
* Vadym Novynskyi (Vadim Novinski) (s. 1963), venäläis-ukrainalainen oligarkki
* Vadim Pereskokov (s. 1993), venäläinen jääkiekkoilija
* Vadim Pružanov (s. 1982), ukrainalaissyntyinen rockmuusikko
* Vadym Prystaiko (s. 1970), ukrainalainen poliitikko ja diplomaatti
* Vadim Repin (s. 1971), venäläinen viulisti)
* Vadim Schneider (1986–2003), ranskalainen näyttelijä
* Vadym Slobodenjuk (s. 1981), ukrainalainen kestävyys- ja maastojuoksija
* Vadim Zahartšenko (1929–2007), venäläinen näyttelijä
* Vadim Šipatšov (s. 1987), venäläinen jääkiekkoilija
* Vadim Žerenko (s. 2001), venäläinen jääkiekkoilija
* Vadims Vasiļevskis (s. 1982), latvialainen keihäänheittäjä

## Lähteet
Peter Sillett

**Richard Peter Tudor Sillett** (1. helmikuuta 1933 Southampton – 13. maaliskuuta 1998) oli englantilainen jalkapalloilija, joka pelasi oikean laitapuolustajan pelipaikalla. Hän oli pituudeltaan 183-senttimetrinen. Sillett pelasi kolme ottelua Englannin A-maajoukkueessa.

Sillett edusti seuraurallaan muun muassa Southamptonia ja Chelseaa. Hän voitti jälkimmäisen kanssa Englannin liigamestaruuden kaudella 1954–1955. Sillett pelasi maajoukkueurallaan ystävyysottelut Portugalia, Ranskaa ja Espanjaa vastaan. Hän kuului joukkueensa kokoonpanoon vuoden 1958 MM-kilpailuissa, joissa hän ei kuitenkaan päässyt vaihtopenkiltä kertaakaan kentälle.

## Lähteet
Vasilisa

**Vasilisa** *(Василиса)* on venäjässä ja joissakin muissakin slaavilaisissa kielissä käytetty naisen etunimi. Sen perustana on kreikan *vasilissa* (βασίλισσα) ’kuningatar’. Ortodoksisessa kirkossa nimi yhdistetään etenkin Vasilisa Nikomedialaiseen, varhaiskristilliseen marttyyriin.

## Tunnettuja Vasilisoja

* Vasilisa Kuzmina (s. 1991), venäläinen elokuvaohjaaja, käsikirjoittaja ja näyttelijä
* Vasilisa Mikulišna, venäläisissä bylinoissa esiintyvä taruhenkilö

## Lähteet
Tomi Lastunen

**Tomi Lastunen** on tehnyt muraaleja ja graffiteja lähinnä Tampereen seudulla - yksin ja osana ryhmiä. Hän on työskennellyt koululaisten kanssa graffitiryhmissä. Lastunen toimii Spraycankontrol-yhdistyksessä, joka tuottaa ja tukee katutaidetta. Spraycankontrol on ollut perustamassa Hiedanrannan katutaidealuetta.

Lastunen on ollut myös Tampereen *Iloiset sähkökaapit* -hankkeessa, jossa maalataan sähkökaappeja.

## Lastusen teoksia


Tiedosto:Hennakirsikka Halme, Tomi Lastunen Maikki Rantala Muraali Opiskelijankadulla 2017.JPG|Muraali Hervannassa 2017, Hennakirsikka Halmeen ja Maikki Rantalan kanssa
Tiedosto:Tomi Lastunen, Santeri ja lapset Muraali Hankkion alikulkutunneli 2020.jpg|Muraali Tampereella 2020, lapsien kanssa
Tiedosto:Tomi Lastunen, Santeri ja lapset Muraali Hyllilänpolku 2020.jpg|Muraali Tampereella 2020, lapsien kanssa
Tiedosto:Tomi Lastunen, Nina Kuukari ja Päivi Arenius Muraali Messukylänkatu 2020.jpg|Muraali Tampereella 2020, Nina Kuukarin ja Päivi Areniuksen kanssa
Tiedosto:Tomi Lastunen ja lapset Muraali Kaukajärven uimaranta 2020.jpg|Muraali Tampereella 2020, lapsien kanssa
Tiedosto:Hermann Sebastian Schultz OCTO Tomi Lastunen Muraali Ratinanrannassa 2021.JPG|Muraali Tampereella 2020, Hermann Sebastian Schultzin ja OCTOn kanssa
Tiedosto:Tomi Lastunen Muraali Hikivuorenkatu 2021.jpg|Muraali Tampereella 2021


## Lähteet
Bryan Douglas

**Bryan Douglas** (s. 27. toukokuuta 1934 Blackburn) on englantilainen ammattilaisuransa päättänyt jalkapalloilija, joka pelasi oikean laitahyökkääjän pelipaikalla. Hän on oikeajalkainen ja pituudeltaan 166-senttimetrinen. Douglas pelasi 36 ottelua Englannin A-maajoukkueessa ja teki niissä 11 maalia.

Douglas edusti koko 17-vuotisen ammattilaisuransa Blackburn Roversia. Hän pelasi kolme ottelua vuoden 1958 MM-kilpailuissa. Hän pelasi Englannin kaikki neljä ottelua seuraavissa MM-kilpailuissa.

## Lähteet

## Aiheesta muualla
Kýthnoksen arkeologinen museo

**Kýthnoksen arkeologinen museo** () on arkeologinen museo Kýthnoksen kylässä eli Chórassa Kýthnoksen saarella Kreikassa. Se esittelee saarelta löydettyä pääosin antiikin aikaista esineistöä.

## Historia ja rakennus

Kýthnoksen arkeologinen museo avattiin 15. toukokuuta 2023. Se toimii Chóran pohjoislaidalla kylän vanhassa, 1800-luvun lopulla rakennetussa yksikerroksisessa koulutalossa, jonka Kýthnoksen kunta lahjoitti museokäyttöön kulttuuriministeriölle.

## Kokoelmat

Museon kokoelmiin kuuluu esineistöä esihistorialliselta kaudelta jälkibysanttilaiselle kaudelle. Niihin lukeutuu löytöjä muun muassa antiikin Kythnoksen kaupungin kaivauksista nykyisestä Vryókastrosta (1100 eaa.–600-luku jaa.), Maroulásin mesoliittisen kauden asuinpaikasta (8800–8600 eaa.), Agía Marínan pyhäköstä, Maïstráliasta löydetystä maatalosta sekä muista paikoista eri puolilta saarta. Museossa on esillä muun muassa veistoksia, kapiteeleja ja muita rakennusten koristeosia, keramiikkaa, piirtokirjoituksia, hautakiviä, koruja ja metalliesineitä. Museossa on esillä myös jonkin verran bysanttilaisen ja jälkibysanttilaisen ajan esineistöä saaren kirkoista ja luostareista.


Tiedosto:Ειδώλιο άντρα.jpg|Miespuolinen idoli.
Tiedosto:Ειδώλιο γυναίκας.jpg|Naispuolinen idoli.
Tiedosto:Αγαλματίδια.jpg|Veistoksia.
Tiedosto:Άγαλμα αντρός, Αρχαιολογικό Μουσείο Κύθνου.jpg|Miespuolinen veistos.
Tiedosto:Άγαλμα αντρός.jpg|Miespuolinen veistos.
Tiedosto:Αρχαίο μαρμάρινο κεφάλι αγοριού.jpg|Veistetty pojan pää.
Tiedosto:Κομμάτια αγγείων.jpg|Keramiikkaa yms.
Tiedosto:Επιτύμβιες στήλες.jpg|Steeloja.
Tiedosto:Εκκλησιαστικά αγγεία.jpg|Kirkollista esineistöä.


## Lähteet

## Aiheesta muualla
Yaoundén I yliopisto

**Yaoundén I yliopisto** (, lyhennys **UYI**) on julkinen yliopisto Kamerunin pääkaupungissa  Yaoundéssa. Se jatkaa maan vanhimman yliopiston perinteitä. Yliopiston historia alkaa vuonna 1962 perustetusta Kamerunin federaatioyliopistosta (). Vuonna 1973 oppilaitoksen nimeksi vaihdettiin Yaoundén yliopisto (). Nykyinen asema on vuodelta 1993, jolloin Yaoundén yliopisto jaettiin kahdeksi yliopistoksi: Yaoundén I yliopisto ja Yaoundén II yliopisto.

Opiskelijamäärältään se on suurehko (10&nbsp;000–14&nbsp;999 opiskelijaa). Opetusta annetaan ranskan ja englannin kielillä. Akateeminen lukuvuosi kestää lokakuusta elokuulle. Yliopistoon kuuluu neljä tiedekuntaa (tdk), kaksi korkeakoulua, yksi instituutti ja tohtorikoulu:
* Kasvatustieteiden tdk
* Luonnontieteiden tdk
* Lääketieteen ja biolääketieteen tdk
* Taiteen ja humanististen tieteiden tdk
* Opettajankoulutuskorkeakoulu
* Polyteknillinen korkeakoulu
* Puuteknologian instituutti
* Tohtorikoulu

Yliopisto on sijoittunut vuosien 2024–2025 yliopistovertailuissa yleensä Kamerunin viiden parhaimman yliopiston joukkoon.

## Lähteet

## Aiheesta muualla
Buean yliopisto

**Buean yliopisto** (, lyhennys **UB**) on julkinen yliopisto Kamerunin Buean kaupungissa. Yliopiston historia alkaa vuodesta 1985, jolloin kaupunkiin perustetiin yliopistokeskus (). Itsenäisen yliopiston aseman se sai vuonna 1993.

Opiskelijoita on yli 33&nbsp;000. Opetusta annetaan englannin kielillä. Akateeminen lukuvuosi kestää lokakuusta heinäkuulle. Yliopistoon kuuluu kahdeksan tiedekuntaa (tdk), kaksi korkeakoulua ja kääntäjäkoulu. Tiedekunnat ovat
* Insinööritieteiden ja teknologian tdk 
* Kasvatustieteiden tdk
* Lakitieteen ja valtiotieteiden tdk
* Luonnontieteiden tdk
* Maatalouden ja eläinlääketieteen tdk
* Taiteiden (ja kielten) tdk
* Terveystieteiden tdk
* Yhteiskunta- ja hallintotieteiden tdk

Buean yliopisto on sijoittunut vuoden 2025 yliopistovertailuissa yleensä Kamerunin parhaimpien yliopistojen ryhmään.

## Lähteet

## Aiheesta muualla
Harpon (1902)

**Harpon** oli Ranskan laivaston Arquebuse-luokan hävittäjä ensimmäisessä maailmansodassa.

## Valmistus
Alus tilattiin 14. marraskuuta 1900 Bordeaux'sta Forges et Chantiers de la Girondelta, missä köli laskettiin marraskuussa 1900. Alus laskettiin vesille 20. lokakuuta 1902 ja otettiin palvelukseen koeajoja varten marraskuussa 1902. Alus otettiin varsinaiseen palvelukseen maaliskuussa 1903.

## Palvelus
Palvelukseen otettaessa alus sijoitettiin pohjoiseen laivueeseen (), mistä se siirrettiin Cherbourgiin Défense mobileen. Vuoden 1914 lopulla alus palautettiin 1914 Cherbourgissa reservistä palvelukseen. Vuonna 1915 alus oli Dunkerqueen sijoitetussa laivueessa Flaamin matalikoilla, mistä se siirrettiin Cherbourgiin kattiloiden vaihtoon. Se oli 1915-1918 Normandian partioalusdivisioonassa ja Cherbourgin partioaluslaivueessa. Se poistettiin alusluettelosta 5. maaliskuuta 1921 ja myytiin 10. heinäkuuta 1922 romutettavaksi Cherbourgissa.

## Lähteet
*
*
*

### Viitteet
Sirpa Kärenlampi

**Sirpa Orvokki Kärenlampi** (o.s. *Soini*; s. 8. joulukuuta 1947 Hämeenlinna) on suomalainen bioteknologian emeritaprofessori.

Kärenlampi syntyi diplomi-insinööri Raimo Olavi Soinin ja Vappu Orvokki Mäkelän perheeseen. Hän avioitui 1970 professori Lauri Kärenlammen kanssa. Sirpa Kärenlampi tuli ylioppilaaksi Turun Suomalaisesta Yhteiskoulusta 1966 ja valmistui Turun yliopistosta filosofian kandidaatiksi 1973 ja lisensiaatiksi 1980. Filosofian tohtoriksi hän väitteli Kuopion yliopistossa 1981. 

Kärenlampi oli Turun yliopistossa biokemian assistentti 1973, Kuopion yliopistossa fysiologisen kemian assistentti 1973–1988, Suomen Akatemian nuorempi tutkija 1983–1987, Joensuun yliopiston biokemian apulaisprofessori 1996–1997 ja Kuopion yliopistossa, sittemmin Itä-Suomen yliopisto, biokemian dosentti vuodesta 1986 ja bioteknologian yliassistentti 1988–1996 ja apulaisprofessori ja professori vuodesta 1997. Kärenlampi oli myös vieraileva tutkija Yhdysvaltojen terveysvirastossa Bethesdassa 1981–1982 ja Kalifornian yliopistossa Los Angelesissa 1984–1985. Hänellä on ollut useita alansa kotimaisia ja kansainvälisiä asiantuntija- ja luottamustehtäviä.

## Lähteet
5365 Fievez

**5365 Fievez (1981 EN1)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin .

## Lähteet
Kärenlampi

**Kärenlampi** on muun muassa seuraavien suomalaisten henkilöiden sukunimi:

* Lauri Kärenlampi (s. 1941), ympäristöhygienian emeritusprofessori
* Sirpa Kärenlampi (o.s. *Soini*, s. 1947), bioteknologian emeritaprofessori, Lauri Kärenlammen puoliso
Fronde (1902)

**Fronde** oli Ranskan laivaston Arquebuse-luokan hävittäjä ensimmäisessä maailmansodassa.

## Valmistus
Alus tilattiin 14. marraskuuta 1900 Bordeaux’sta Forges et Chantiers de la Girondelta, missä köli laskettiin tammikuussa 1901. Alus laskettiin vesille 17. joulukuuta 1902 ja otettiin palvelukseen koeajoja varten tammikuussa 1903. Alus otettiin varsinaiseen palvelukseen huhtikuussa 1903.

## Palvelus
Palvelukseen otettaessa alus sijoitettiin Välimeren laivueeseen (). Alus saattoi risteilijä *D’Assasin* Kaukoitään, jonne ne saapuivat huhtikuussa 1904. Alus oli 1914 Saigonissa reservissä, mistä se palautettiin palvelukseen maaliskuussa 1915 Ranskaan paluuta varten. Alus oli 1915–1918 Välimerellä. Se poistettiin alusluettelosta 30. lokakuuta 1919 ja myytiin 6. toukokuuta 1920 Toulonissa romutettavaksi.

## Lähteet
*
*
*

### Viitteet
4791 Iphidamas

**4791 Iphidamas (1988 PB1)** on suuri asteroidi, joka luokitellaan Troijalaisiin asteroideihin. Asteroidi kiertää Auringon ympäri  (noin ) kiertoradalla, jossa se on lähimmillään  astronomisen yksikön päässä ja etäisimmillään  astronomisen yksikön päässä Auringosta samalla kiertoradalla Jupiterin kanssa. Asteroidi on läpimitaltaan noin  ja sen pyörähdysaika akselin ympäri on .

Asteroidi on nimetty Antenorin pojan mukaan.

## Lähteet
Ulrike

**Ulrike** on saksalainen naisen etunimi, nykysaksalainen muoto germaanisesta naisennimestä *[[Ulrika]].* Ulrike-nimi oli Saksassa sadan suosituimman tytönnimen joukossa vuosina 1940–1985, sen jälkeen se on nopeasti menettänyt suosiotaan. Saksassa vuosina 2010–2024 sen sai ensimmäiseksi etunimekseen vain noin 60 tyttölasta.

## Tunnettuja Ulrike-nimisiä

* Ulrike Bruns (s. 1953), saksalainen kestävyys- ja keskimatkojen juoksija
* Ulrike Folkerts (s. 1961), saksalainen näyttelijä
* Ulrike Gräßler (s. 1987), saksalainen mäkihyppääjä
* Ulrike Holzner (s. 1968), saksalainen rattikelkkailija
* Ulrike Lunacek (s. 1957), itävaltalainen poliitikko
* Ulrike Maier (1967–1994), itävaltalainen alppihiihtäjä
* Ulrike Maisch (s. 1977), saksalainen kestävyysjuoksija
* Ulrike Meinhof (1934–1976), saksalainen terroristi
* Ulrike Meyfarth (s. 1956), saksalainen korkeushyppääjä
* Ulrike Müller (s. 1962), saksalainen poliitikko
* Ulrike Richter (s. 1959), saksalainen uimari
* Ulrike Tauber (s. 1958), saksalainen uimari

## Lähteet
Ewald Friedrich von Hertzberg

**Ewald Friedrich von Hertzberg** (1725–1795) oli preussilainen valtiomies. Hän palveli vuodesta 1745 ulkoasiainministeriössä, vuodesta 1747 myös valtionarkistossa. Seitsenvuotisen sodan alkaessa hän puolusti kirjoituksellaan ”Mémoire raisonné” Fredrik II:n hyökkäystä Saksiin. Hän solmi Hubertusburgin rauhan 1763. Hän tuli sen jälkeen ministeriksi ja osallistui Preussin ulkopolitiikan johtoon lähes kolmekymmentä vuotta;. Hän auttoi Fredrik II:ta Puolan ensimmäisessä jaossa. Vasta Fredrik Vilhelm II:n aikana hän saavutti tuntuvampaa vaikutusvaltaa mutta erosi 1791, kun ei saanut kuninkaan kannatusta Itävallan-vastaiselle politiikalleen. Hän julkaisi teoksen *Œuvres politiques* (1795).

## Lähteet

## Aiheesta muualla
Perplexity AI

**Perplexity AI, Inc.** (lyh. **Perplexity**) on yhdysvaltalainen yksityinen ohjelmistoyritys, joka tarjoaa verkkohakukoneen, joka käsittelee käyttäjien kyselyitä ja syntetisoi vastauksia. Perplexity-tuotteet käyttävät suuria kielimalleja ja sisältävät reaaliaikaisia verkkohakutoimintoja, jotka tarjoavat vastauksia nykyisen Internet-sisällön perusteella, mukaan lukien avoimet lähdeviittaukset. Saatavilla on ilmainen julkinen versio, kun taas maksullinen Pro-tilaus tarjoaa pääsyn edistyneempiin kielimalleihin ja lisäominaisuuksiin.

Alusta on suunniteltu erityisesti tutkimusta, opiskelua ja ammattikäyttöä varten, ja se tukee useita kieliä. Käyttöliittymä mahdollistaa keskustelun tapaisen vuorovaikutuksen, ja Pro-versio sisältää kontekstinmuistin sekä syvempää analyysiä tukevia työkaluja.

## Lähteet
Francisque (1904)

**Francisque** oli Ranskan laivaston Arquebuse-luokan hävittäjä ensimmäisessä maailmansodassa.

## Valmistus
Alus tilattiin 5. maaliskuuta 1901 Rochefortin laivastontelakalta, missä köli laskettiin 5. helmikuuta 1903. Alus laskettiin vesille 2. maaliskuuta 1904 ja otettiin palvelukseen koeajoja varten maaliskuussa 1904. Alus otettiin varsinaiseen palvelukseen huhtikuussa 1904.

## Palvelus
Palvelukseen otettaessa alus sijoitettiin Välimeren laivueeseen (). Alus saattoi 10. syyskuuta 1904 risteilijä *[[FS Descartes (1894)|Descartesin]]* Toulonista Saigoniin, jonne ne saapuivat 25. joulukuuta. Alus palasi 1907 Brestiin, missä se muutetiin elokuussa 1910 kevyeksi miinanraivaajaksi. Alus oli 1914 Cherbourgissa 2e Escadre légéren 1. sukellusvenelaivueen johtoaluksena. Palvelus kanaalin alueella sisälsi 1915-1918 palveluksen Normandian partioalusdivisioonassa. Se poistettiin alusluettelosta 4. huhtikuuta 1921 ja myytiin 10. heinäkuuta 1922 Cherbourgissa romutettavaksi.

## Lähteet
*
*
*

### Viitteet
Heiko

**Heiko** on saksalainen miehen etunimi.

Heiko-nimi on alkuaan alasaksalainen tai friisiläinen muunnelma germaanisesta miehennimestä *Heinrich ([[Henrik]]).* Se on voitu hahmottaa myös naisennimen *[[Heike]]* miespuoliseksi vastineeksi. Nimi on edelleenkin saksalaisen kielialueen etelä- ja länsiosassa harvinainen. Suosituimmillaan Heiko-nimi oli Saksassa 1950-luvulta 1980-luvulle, jolloin se oli 50 suosituimman pojannimen joukossa.

## Tunnettuja Heikoja

* Heiko Gerber (s. 1972), saksalainen jalkapalloilija
* Heiko Herrlich (s. 1971), saksalainen jalkapalloilija
* Heiko Hunger (s. 1964), saksalainen mäkihyppääjä ja yhdistetyn hiihtäjä
* Heiko Maas (s. 1966), saksalainen poliitikko
* Heiko Scholz (s. 1966), saksalainen jalkapalloilija
* Heiko Schwartz (1911–1973), saksalainen vesipalloilija
* Heiko Vogel (s. 1975), saksalainen jalkapalloilija
* Heiko Westermann (s. 1983), saksalainen jalkapalloilija

## Lähteet
Matt Walsh

**Matt Walsh** (s. 18. kesäkuuta 1986) on yhdysvaltalainen konservatiivinen politiikan kommentaattori, podcast-juontaja, kirjailija ja dokumenttielokuvien tekijä. Hän toimi The Daily Wiren juontajana ja kolumnistina sekä tuottaa päivittäistä ohjelmaa *The Matt Walsh Show*, jossa kritisoidaan nykyajan kulttuurisia ja poliittisia trendejä traditionalistisesta näkökulmasta. Walsh on kirjoittanut useita kirjoja, kuten parodia *Johnny the Walrus* (2021), joka käsittelee satiirisesti sukupuolen moninaisuuden käsitteitä ja ohjannut dokumenttielokuvia, jotka haastavat vallitsevia narrattiiveja transsukupuolisuudesta ja rodullisesta ideologiasta.

Walshin läpimurtodokumentti *What Is a Woman?* (2022) sisältää haastatteluja, joissa paljastetaan epäjohdonmukaisuuksia aktivistien, terapeutien ja lääketieteen ammattilaisten sukupuolen määritelmissä. Elokuva on kerännyt miljoonia katselukertoja huolimatta rajoitetusta jakelusta. Hänen seuraava elokuvansa, *Am I Racist?* (2024), on tutkimus monimuotoisuuskoulutusohjelmista. Elokuva tuotti ensi-iltansa aikana 4,5 miljoonaa dollaria lipputuloja ja korosti taloudellisia kannustimia antirasistisessa teollisuudessa. Nämä teokset ovat vahvistaneet hänen vaikutusvaltaansa yleisön keskuudessa, joka suhtautuu skeptisesti akateemisen maailman ja median institutionaalisiin narratiiveihin, joissa vasemmistolaiset ennakkoluulot usein esittävät tällaiset kysymykset kiistattomina.

Walshin kommentit ulottuvat vastustamaan politiikkaa, joka mahdollistaa lääketieteelliset sukupuolenkorjaukset, ja kritisoimaan feminismiä, mikä on kerännyt hänelle suuren seuraajakunnan YouTubessa. Walsh on jakanut mielipiteitä ideologisten väitteiden empiirisestä kyseenalaistamisesta; hän on muun muassa joutunut progressiivisten tiedotusvälineiden provokaatio-syytösten kohteeksi. Hän pyrkii tuotannollaan korostamaan biologian roolia sukupuolipolitiikassa ja yksilöiden vastuuta, mikä edistää laajempaa keskustelua konservatiivisten arvojen ylläpitämisestä muuttuvassa kulttuurissa.

*Newsmax* nimesi Walshin 100 vaikuttavimman evankelisen joukkoon Yhdysvalloissa vuonna 2017.

## Lähteet